Shalom! Kiva nähdä taas. Nimeni on Rory Kaye.
Tämä on jatkoa sarjalle Löytöretki Jumalan Sanaan.
Viimeksi olin täällä kolme vuotta sitten.
Sen jälkeen on tapahtunut paljon.
Minut oli kolme vuotta sitten kutsuttu puhumaan San Remoon Italiaan.
Konferenssissa juhlittiin sitä, -
että 100 vuotta aiemmin maailman johtajat olivat siellä -
suunnittelemassa Israelin valtion perustamista.
Israel perustettiin hieman myöhemmin.
Rukoiltuani konferenssissa puhumisen puolesta, -
kerroin järjestäjille, että kuulen Pyhän Hengen sanovan: -
"Älkää järjestäkö konferenssia, sillä on tulossa tautiepidemia tai pandemia, -
joka estää kaikenlaisen matkustuksen Euroopassa."
"Menetätte paljon rahaa, jos järjestätte sen."
"Järjestäkää konferenssi Zoomissa."
"Kun se järjestetään verkossa, -
tapahtuma pidetään mutta säästätte paljon rahaa ja vaivaa."
On kiehtovaa, että Pyhä Henki kertoo meille asioita etukäteen, -
jos kuuntelemme ja se on osa kutsumustamme.
Luen nyt jotain, mikä on osa meidän kaikkien kutsua.
Jeesus sanoi tämän ensimmäisen kerran, ja kutsun Häntä Jeshuaksi, -
Jeshua sanoi tämän ensimmäisen kerran opetuslapsille -
viimeisenä asiana ennen taivaaseen astumista.
Mitä Hän sanoo?
"Minulle on annettu kaikki valta taivaassa ja maan päällä."
"Menkää siis -
ja tehkää kaikki kansat minun opetuslapsikseni".
Evankeliumin julistamisen lisäksi tässä puhutaan opetuslapseuttamisesta.
Ihmisten auttamisesta Jumalan yhteyteen niin, -
että Hän auttaa heitä Pyhän Hengen kautta.
Toki meillä jo on Pyhän Hengen opetus koko Raamatussa, -
mutta Hän tahtoo antaa henkilökohtaisia ohjeita, -
kuten Hän sanoi minulle, ettei pidä lähteä San Remoon.
Sitten tietysti tuli korona, ja ohje osoittautui oikeaksi.
Mutta tutkitaan vielä Jeshuan sanoja.
Matt. 28:20: -
"opettamalla heitä pitämään kaikki, mitä minä olen käskenyt teidän pitää".
Eli siis kaiken, mitä Jeshua oli heille 3,5 vuoden aikana opettanut, -
heidän tuli opettaa nyt uusille opetuslapsille noudatettavaksi, -
mukaan lukien tämän viimeisen käskyn -
mennä kaikkeen maailmaan ja tehdä kaikki kansat opetuslapsiksi.
Hän sanoi sen heille yhdessä. Hän ei odota, että teemme sen yksin, -
vaan Hän lähetti heidät yhdessä.
He onnistuivat siinä elinaikanaan.
Kaikki kuolivat marttyyreinä paitsi Johannes.
Mutta he veivät evankeliumin koko sen ajan tunnettuun maailmaan.
Suomella on kutsu Jumalalta -
tuoda esiin Jumalan valtakunta, joka on Pyhässä Hengessä.
Sen kuninkaana on Jeesus.
Viedä Jumalan valtakuntaa ja ilosanomaa koko maailmaan -
ja tehdä kaikki kansat opetuslapsiksi.
Suomen passi on erittäin arvokas. Sillä pääsee kaikkialle.
Suomea on siunattu kansalla, joka rakastaa Jumalaa -
ja haluaa tukea lähetystyötä.
Tämän jakeen noudattaminen on siis Jumalan kutsu. Luen sen vielä.
"Minulle on annettu kaikki valta taivaassa ja maan päällä."
Miksi Jeshua sanoi niin?
Koska osa heistä epäili yhä, Raamattu kertoo edellä, -
vaikka Hän oli noussut kuolleista.
Sellaisia me olemme. Meillä on kiusaus epäillä.
Tutkimme tällä kerralla, mitä Raamattu sanoo -
epäilyn ja kaikenlaisten muiden kiusausten voittamisesta, -
jotta voimme viettää pyhää elämää.
Onko se mahdollista? Ehdottomasti. Se on osa opetuslapseutta.
Mutta mitä tarkoittaa olla opetuslapsi?
Se tarkoittaa sellaista, jota Jumala opettaa.
Jeshua antaa kolme ehtoa Matteuksessa.
Luukas toistaa ne luvussa 14.
Mitkä ovat kolme Jumalalta kuulemisen ehtoa?
Luuk. 14:26 kertoo, -
että pitää vihata elämää, jonka itse olisimme valinneet itsellemme -
tai jonka meille olisi valinnut äiti, isä, sisko, veli, lapsi tai joku muu -
ja joka on Jumalan kutsun tai tahdon ulkopuolella.
Sille pitää kääntää selkä. Jae 27.
Jeshua sanoo, että täytyy kantaa ristiään joka päivä.
Eli sanoa kaikessa: "Ei niin kuin minä tahdon, vaan Sinä, Jumala."
Kun on kuollut kasteessa... Jeshuahan sanoi: -
"Tehkää kansat opetuslapsiksi ja kastakaa heitä".
Kasteessa ihminen hautaa vanhan elämänsä -
ja oikeutensa tehdä elämässä, mitä he itse haluavat.
He saavat identiteetin Jeshuassa -
ja pääsyn uuden liiton lupauksiin, -
sillä Hän, johon heidät on kastettu, on Israelin Kuningas ja Israelin Pyhä.
Kaste ei ole ainoastaan astumista Jeesukseen, Hänen ruumiiseensa -
ja ensin Israelille annettuihin Jumalan lupauksiin Hänessä.
Lisäksi saamme pääsyn Jumalan elämään -
ja Pyhällä Hengellä täyttymiseen, mutta siihen liittyy myös vastuu.
Se tarkoittaa, että kun menet kasteen hautaan, -
jätät hyvästit oman elämäsi pomona olemiselle.
Et ole enää pomo. Hän on. Sitä on Hänet Herrakseen ottaminen.
Ellei Hän ole Herrasi, älä odota Jumalan opettavan sinua.
Luuk. 14:33:ssa sanotaan, että on vielä yksi asia, -
mikä pitää tehdä, jos haluaa olla päivittäin Jumalan Hengen opettama -
ja opetuslapsi. Tiedätkö, mikä se on? Täytyy luopua kaikesta, mitä omistaa.
Ellei Hän ole myös varojemme ja omaisuutemme Herra, -
Hän ei ole Herra. Se ei tarkoita, että pitää antaa kaikki rahat seurakunnalle.
Se tarkoittaa, että antaa kaikki varat, omaisuudet ja ajan Jumalalle -
ja pyydät Häntä apua käyttämään ne oikein -
ja Hänen tahtonsa mukaisella tavalla.
Luetaanpa tämä vielä kerran.
Tämä on Matteuksen selonteko Jeshuan viimeisistä sanoista.
Matteus oli hyvin perusteellinen. Ruotsiksi sanottaisiin "noggrannt".
Hän oli kirjanpitäjä.
Hän piti tarkkaa kirjaa Jeesuksen joka sanasta, -
tai Jeshuan, kuten Israelissa sanotaan. Luetaan.
Hän sanoo: -
"Menkää siis ja tehkää kaikki kansat minun opetuslapsikseni".
Se ei tarkoita, että kaikki ihmiset tulevat uskoon, -
vaan että tulee tehdä kaikki kansat opetuslapsiksi.
Kaikilla kansoilla, ihmisryhmillä ja kielillä on oikeus kuulla evankeliumi.
Jeshua tekee Matt. 24:ssä selväksi myös, -
että Hän ei palaa, ennen kuin evankeliumi julistetaan -
kaikille kansoille ja ihmisryhmille ja laittomuuden ihminen ilmestyy.
Hän ei tule takaisin huomenna -
vaan vasta, kun olemme hoitaneet hommamme -
ja kertoneet ilosanoman koko planeetalle.
Me pystymme siihen, ja meidän on tehtävä se.
Mennäänpä sitten Matt. 5:een.
Selataan Matteuksen evankeliumia taaksepäin lukuun 5.
Näemme Matt. 5:6―7:ssä Vuorisaarnan.
Kerrataanpa hieman.
Luvussa 3 Jeshua kävi kasteella.
Hän täyttyi ensimmäistä kertaa Pyhän Hengen voimalla.
Isä vahvisti: "Tämä on minun rakas Poikani."
Jeshua vietiin saman tien kohtaamaan demoninsa -
eli Hänen tapauksessaan itse saatana, demonien päällikkö.
Ja Hän voitti vihollisen.
Miksi olisi hyvä paastota?
Jeshuahan sanoi, että niin kauan kuin Sulhanen on paikalla, -
opetuslapset eivät paastoa. Vasta myöhemmin.
Paastoamme voittaaksemme demonimme.
Voittaaksemme elämän alueet, joilla kamppailemme.
Pystymmekö siihen? Ehdottomasti.
Muistatko, kun opetuslapset eivät onnistuneet parantamaan?
Jeshua sanoi: "Tämä lähtee vain rukouksella ja paastolla."
Hän tarkoitti, että meidän täytyy voittaa kaikki elämän alueet, -
jotka haluavat luoda ahdistusta ja synnin orjuutta.
Kun omatunto on puhdas Jumalan edessä, -
pystyy vaeltamaan auktoriteetissa -
ja rukoilemaan Hänen nimessään ja saamaan tuloksia.
Kerron viiden minuutin todistuksen siitä, -
missä olen ollut mukana sen jälkeen, kun viimeksi olin TV7:llä.
Oletko kuullut maasaista?
He ovat sotureita.
He ovat pitkiä, komeita ja tummia. He asuvat Keniassa ja Tansaniassa.
Heidän aikuistumisriittiinsä 18-vuotiaana kuuluu, -
että mies lähtee kahden muun kanssa keihäät, veitset ja nuijat mukanaan -
leijonaa vastaan. Heidän pitää riistää siltä saalis.
Olen tavannut näitä sotureita Tansaniassa.
Sain kutsun sinne kolme vuotta sitten.
Tansaniassa ollessani, tapahtui jotain ihmeellistä.
Tahdon kertoa siitä.
Jumala Henki teki minulle selväksi, -
että Hän halusi minun seuraavan tiettyä strategiaa.
Hän tahtoi, että saarnaisin päälliköille.
Niinpä tapasin seitsemän päällikköä.
Jokainen antoi elämänsä Herralle.
Miksi istun nyt tuolilla? Kun olin heidän luonaan, -
huomasin, mitä Matt. 5:ssä sanotaan. Luen sen.
"Kun Hän näki kansanjoukot"... Jeesus oli parantanut luvussa 4.
Tuhansia oli parantunut.
Kansanjoukot tulivat parannettaviksi ja kuuntelemaan Häntä.
"Kun hän näki kansanjoukot, nousi hän vuorelle".
Vuori ei ole kaukana Genesaretinjärveltä -
ja Jeshuan kotikaupungista Nasaretista -
tai Kapernaumista ja Tiberiaasta. Olen käynyt siellä.
"Kun hän näki kansanjoukot, nousi hän vuorelle; -
ja kun hän oli istuutunut, tulivat hänen opetuslapsensa hänen tykönsä.
Niin hän avasi suunsa ja opetti heitä".
Huomasin sen. Niinpä minä istuuduin päälliköiden kanssa.
En tiennyt sitä, mutta se kannatti siinä kulttuurissa -
sillä katsoin heitä silmiin, ja he pitivät siitä.
Ja tavallisesti kaikki saarnaavat kansalle mutta eivät päälliköille.
Mutta koin Jumalan Hengen johtavan minua päälliköiden luo -
tekemään heitä opetuslapsiksi, ja he menevät omiensa luo.
Kelaan eteenpäin.
Kolmen vuoden aikana on tullut uskoon 260 000 maasaita.
Palataan alkuun.
Seitsemän päällikköä antoivat elämänsä Herralle.
Olin kuullut, etteivät soturit ikinä polvistu.
Mutta Jumalan Henki ohjasi minut polvistumaan, -
johdattamaan heidät Jumalan luo -
ja rohkaisemaan heitä käymään kasteella, kuolemaan itselleen -
ja tulemaan opetuslapsiksi. Muistatko kolme ehtoa?
Ei sinun tahtosi vaan Jumalan, ei perheesi tahto -
ja luopuminen omaisuudesta.
Maasailla ei ole käteistä. Heillä on karjaa.
Seitsemän antoi elämänsä Herralla. Yksi oli jo uskova.
Olin ollut opetuslapseuttamassa häntä. Yhteensä heitä oli kahdeksan.
Noin kahdeksan kuukauden kuluttua sieltä soitettiin.
Päälliköiden johtaja, nimeltään Kasirimu, -
kertoi minulle kahdesta päälliköstä, -
joiden klaanit ovat tappaneet toisiaan yli 20 vuotta -
siitä syystä, että klaanien välillä on ollut karjavarkauksia.
YK on lähettänyt sinne rauhanturvaajia, mutta se ei auta.
Johtaja pyysi minua saarnaamaan päälliköille evankeliumia, -
niin nähdään, mitä Jumala tekee.
Menin Tansaniaan.
Ei ollut satanut kuuteen kuukauteen.
Sitten kolmena päivänä satoi kuuden kuukauden edestä.
Tulvia oli niin paljon, että ylitimme kuusi jokea -
Toyotalla, joka kuljettajallani oli.
Mutta seitsemäs joki oli 1,70 metriä syvä.
Sitä ei voinut ylittää autolla.
Kun Jumala lähettää jonnekin, Hän varustaa automaattisesti uskolla.
Katsoin uskossa odottaen Jumalalta viisautta siihen, -
miten saadaan homma toimimaan -
ja päästään meitä odottavien päälliköiden ja muiden luo.
Jumalan Henki laski jotain mieleeni.
Hän ei puhunut. Hän laski mieleeni kuvan -
superautosta, jossa oli jättimäiset renkaat.
Auto oli rotisko. Renkaat olivat jättimäiset ja uudet.
Sanoin, että Jumalalta tulee tiedon sanat, -
että lähellä on superauto ja meidän pitää löytää se.
He sanoivat, ettei Tansaniassa ole sellaisia. Hengen mukaan on, sanoin.
Käskin heitä ottamaan selvää. Kymmenessä minuutissa selvisi, -
että kaksi viikkoa aiemmin joku oli ostanut Jeepin -
ja asentanut siihen jättirenkaat, jotka olivat noin 2,5 metriä korkeat.
Jeeppi ilmestyi noin 1,5 tunnin päästä.
Ylitimme joen ja sen jälkeen vielä kolme muuta jokea -
ja pääsimme päälliköiden luo.
Tapasimme heidät paikassa, jonka nimi oli Nahkapaikka.
Tarina on aika pelottava. Odotan hetken, että ehditte viedä lapset pois.
Yksi päälliköistä oli määrännyt karjavarkaan nyljettäväksi elävältä.
He käyttivät nahkaa mattona. Onneksi sitä ei ollut siellä, kun saavuin sinne.
Päällikkö katsoi minua silmissään murhaa ja vihaa.
Sanoin: "Et taida haluta olla täällä." Hän ei sanonut mitään.
Kysyin, saisinko minuutin hänen elämästään. Vain minuutin.
Hän elehti näin.
Piti puhua lyhyesti ja asiaa.
Olen oppinut suomalaisilta, -
miten puhua lyhyesti ja mennä suoraan asiaan.
Sanoin hänelle: -
"Jos on olemassa helvetti ja taivas -
ja sinä kuolisit ensi yönä, kumpaan menisit?"
Oli ihan hiljaista.
Kului noin 20 sekuntia. Hän sanoi: "Helvettiin ilman muuta."
Kysyin: "Haluatko apua?"
"Nimittäin...
Jumala haluaa -
vapauttaa sinut syntisestä luonnostasi -
antamalla sinulle Pyhyyden Hengen."
"Hän antaa voiman olla vanhurskas sekä voittaa kiusaukset, -
vihan ja murhanhimon ja tekee sinusta uuden ihmisen."
"Haluaisitko sitä?" Hän halusi.
Hän antoi elämänsä Herralle. Hän polvistui, samoin muut päälliköt, -
joka oli todella pitkä ja joka oli rohkaissut muita -
hakemaan oikeutta tappamalla.
Ja kolmas päällikkö, ennen kuin ehdin opettaa hänelle mitään, -
antoi elämänsä Herralle, ja saman tien Pyhä Henki alkoi puhua hänelle.
Hän sanoi kuulevansa Jumalalta: "Hän käskee tehdä neljä asiaa."
"Meidän pitää lopettaa tyttöjen ympärileikkaaminen."
"Meidän pitää lopettaa noituus."
"Tytöt pitää päästää kouluun."
"Ja meidän pitää lopettaa lapsiavioliitot."
Voitko kuvitella?
Hän oli noin 1,5 minuuttia vanha Jumalassa, ja hän sai jo ilmestystä.
Miksi? Koska Jumalan Henki voi puhua meille.
Se on normaalia. Se on osa uutta liittoa.
Tahdon ohjelman loppuosassa tutkia, -
mitä ovat uuden liiton lupaukset.
Kerron ensin todistuksen loppuun.
Lähdimme rakennuksesta. Kaikki olivat iloisia.
Kun olin menossa ulos, Pyhä Henki sanoi: -
"Minne olet menossa? En ole valmis."
Kysyin, mitä Hän tarkoitti. "He eivät ole pyytäneet toisiltaan anteeksi."
"Menkää takaisin." Kerroin sen tulkille.
Hän sanoi: "Ei. Toiset ovat odottaneet meitä kolme päivää."
Tulvat olivat viivyttäneet meitä.
Sanoin: "Menkää. Minä tottelen Jumalaa."
Se on tärkeää. Kuunnelkaa.
Opetuslapseus on...
Jumalan Sanan tutkimista, -
Jumalalta kuulemista -
ja sen noudattamista, mitä Hän paljastaa täällä, täällä ja täällä.
Mitä tarkoitan?
Katsotaanpa lukua Hepr. 8. Aloitan jakeesta 10.
Tässä tarkoitetaan: -
"Tämä on uusi liitto, -
jonka teen kansani Israelin ja Juudan huoneen kanssa."
Tämä voi tuntua kristityistä merkityksettömältä.
Sitä se ei ole. Se on evankeliumin perusta.
Mutta miten sinä voit päästä Israelille ja Juudalle annettuihin lupauksiin?
Vastaus on se, että kasteen ansiosta Israelin Pyhään -
ja Juutalaisten Kuninkaaseen, sinulla on pääsy -
samoihin Jumalan lupauksiin. Luetaan, mitä ne ovat.
Ensimmäinen on se, että Jumala sanoo: -
"Minä panen toorani..."
Suomeksi se on: lakini.
Se ei ole kovin hyvä käännös.
Heprean sana on "toora".
Se tarkoittaa: "Minä panen ohjeeni teidän mieleenne -
ja kirjoitan ne sydämeenne."
Niin Raamattu sanoo.
Saatat miettiä, että eikö Uusi testamentti ole kreikkaa?
Luen teille Hepr. 8:10―12:sta, -
mutta siinä lainataan Jeremian kirjettä, hepreaksi Jirmijahu.
Tämä oli kirjoitettu 2 700 vuotta aiemmin.
Tämä kirjoitettiin profeetta Jeremian aikana.
Hän profetoi tulevasta uudesta liitosta.
Uusi liitto on ilosanoman perusta.
Minulla on etuoikeus asuessani nyt Israelissa, -
ja puhun siitä ensi kerralla, kertoa kaikille uudesta liitosta, -
joka on meitä kaikkia varten, -
myös sinua varten, jolla on siihen pääsy Jeshuan, -
Israelin Kuninkaan ja Pyhän kautta.
Lupaus 1: "Minä panen ohjeeni, toorani, mieleesi ja sydämeesi."
Pari jaetta aiemmin sanotaan, että uusi liitto ei ole kuin Mooseksen laki.
Se on uusi liitto, paljon ylempänä.
Siinä on paljon enemmän armoa, mutta rimakin on korkeammalla.
Näemme sen, kun luemme Vuorisaarnaa eteenpäin.
Jeshua puhuu siitä, mikä osa laista on yhä voimassa ja mikä ei -
ja miten Hän nostaa kaikessa rimaa vielä korkeammalle.
Luen seuraavan lupauksen.
"Minä olen Jumalanne kaikessa, mitä Jumalana olen, -
ja te olette minun kansani, lapsiani."
"Edustajiani."
Kolmas lupaus on: "Te kaikki tunnette minut pienimmästä suurimpaan."
Jumalan tunteminen ei ole pään tietoa. Se on yhteyttä ja ykseyttä.
Ei ole ketään uushenkisyyden kannattajaa, -
joka ei haluaisi jumalallista yhteyttä Jumalaan.
Mutta he eivät tiedä siitä, ellet sinä kerro.
Kerrotaan siis ihmisille.
Neljännen lupauksen tietävät kaikki tai luulevat tietävänsä.
Jumala tahtoo antaa anteeksi kaikki tyhmät tekomme.
Joitain kuukausia sitten olin USA:ssa Billy Grahamin säätiön päämajassa.
Sanoin: "Hän unohtaa ne."
Viktor Hamm, joka johtaa säätiön työtä Itä-Euroopassa, korjasi:
"Ei. Jumala ei unohda mitään. Hän valitsee olla muistamatta."
Siihen Jumala kutsuu meitä suhteessa toisiimme.
Valitaan olla muistamatta rikkomuksia, joita muut ovat meille tehneet.
Se onnistuu Pyhän Hengen kautta.
Hepreassa kutsumme Häntä oikeastaan nimellä "Pyhyyden Henki".
Ruach haKodesh, -
Pyhyyden Henki.
Mietipä sitä.
Jumalan valtakunta on Pyhässä Hengessä -
tai Pyhyyden Hengessä.
Miksi Raamattu kutsuu Häntä -
Pyhyyden Hengeksi?
Hän on Opettajamme. Jeshua sanoi niin.
Hengen hedelmää ovat rakkaus, ilo, rauha, kärsivällisyys, -
ystävällisyys, hyvyys. Hengen lahjoja ovat tiedon sanat, -
viisauden sanat, profetiat, ihmeet, terveeksi tekeminen, -
mutta painopiste on Pyhyyden Hengessä.
Jumala tahtoo erottaa meidät itselleen kuuluvaksi kansaksi.
Sitä sana "pyhä" tarkoittaa.
Olisi paljon puhuttavaa, -
mutta pysähdytäänpä, ja rukoilen kanssanne.
Ellet vielä ole ottanut Häntä jokaisen elämänalueesi Herraksi, -
ellet ole luovuttanut Hänelle omaisuuttasi ja varojasi, -
ellet ole päättänyt: ei niin kuin minä tahdon vaan niin kuin Sinä, -
jos pelkäät ihmisiä tai sitä, mitä perhe tai joku muu ajattelee, -
ja et tottele Jumalaa, -
hoidetaan se asia nyt yhdessä kuntoon.
Rukoillaan. Isä, me rukoilemme Poikasi, Messiaan, nimessä.
Täytä meidät Pyhyyden Hengellä yhä uudelleen ja uudelleen, -
niin että voimme olla Sinulle mieluisia kaikessa, mitä teemme, -
ja että voimme -
kuulla ohjeesi ja noudattaa niitä Jeshuan nimessä, aamen.
Onko Jumalan tahto siis, että jokainen voi kuulla Hänen äänensä?
On, ehdottomasti.
Se on uuden liiton lupaus, -
että Hän ohjaa meitä mielessämme ja sydämessämme.
Kun Hän ohjaa mielessä, se on tiedon tai viisauden sana, -
profetia tai Jumalan puhetta meille.
Siksi Jeshuan pikkuveli, jonka nimi oli Jaakob, -
kun Pietari alkoi matkustaa eri puolilla maailmaa, -
Jaakobista tuli ensimmäisten uskovien johtaja Jerusalemissa.
Katsotaan, mitä hän tästä sanoo.
Voimmeko aina pyytää Jumalalta viisautta ja odottaa vastausta?
Jaakob vastaa selvästi: Voimme.
Joka ikinen kerta Jumala antaa viisautta, kun sitä Häneltä pyydät, -
yhdellä ehdolla.
Ehto on se, että luotat siihen, kuka Hän on, -
Hänen anteliaisuuteensa ja Sanaansa, että Hän tekee sen mitä lupaa.
Jos epäilet, -
ja horjut kahtaalle, et saa mitään.
Luetaan se yhdessä, niin tiedät, ettei tämä ole vain mielipiteeni.
Jaakobin kirjeen luku 1 -
ja jakeet 5, 6, 7 ja 8.
Toivottavasti teitä ei haittaa. Yritän lukea suomeksi -
pienen pätkän (UT1992).
"Jos kuitenkin joltakulta teistä -
puuttuu viisautta"...
Taitaa olla parempi, että jatkan englanniksi.
"Mutta jos joltakin teistä puuttuu viisautta, anokoon sitä Jumalalta, -
joka antaa kaikille alttiisti ja soimaamatta..."
Hän ei ojenna ensin. Hän ei arvioi, mikä on hengellisyytesi taso.
Ei. Lupaus on Hänen liittonsa.
Hän lupaa antaa meille ohjeita.
Miksi siis emme pyytäisi Häneltä viisautta -
koko ajan kaikesta?
Näin Herra sanoo tarkalleen.
Mikset pyytäisi?
"Tule!" sanoo Herra.
"Anokaa minulta viisautta kaikkeen, niin minä annan sitä."
Niin Herra antoi minulle strategian, miten kohdata maasait.
Saarnata päälliköille. Istua alas heidän kanssaan.
Opetuslapseuttaa heidät. Auttaa heitä olemaan opetuslapsia.
Kolmestatoista päälliköstä kymmenen, -
kun Tansaniassa on yhteensä 27 maasai-päällikköä, -
kymmenen evankelioi aktiivisesti omaa väkeään, -
80―120 henkilön majakylissä, -
pienissä kylissä kolme tai neljä kertaa viikossa.
He viettävät aikaa ihmisten kanssa, kuuntelevat heitä ja todistavat.
He julistavat evankeliumia. Ja he ovat päälliköitä. Heitä totellaan.
Ja muutamia tulee uskoon, viikoittain 80―100 henkilöä, -
3 tai 4 kertaa viikossa, -
per päällikkö, kertaa kymmenen päällikköä -
kertaa 40 viikkoa vuodessa. Sadekausi kestää 10 viikkoa.
260 000 on tullut uskoon -
ja 50 000 soturia. He ovat mahtavia.
Pyhä Henki on sanonut minulle, -
että kun tavoitamme 700 000, saavutamme kriittisen massan.
Sitten koulutamme heidät Tansanian muslimien tavoittamiseen.
Jatketaan ensi kerralla.
Tutkimme lisää Jumalan lupauksia ja sitä, miten voit olla pyhä.
Suomennos: Marianne Tenetz